# Odgovori na česta pitanja – Zakon o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije (NN 71/23)

1. **Plaća li se višak tržišnih prihoda za razdoblje nakon 1. srpnja 2023.?**

Ne, razdoblje za koje se plaća višak tržišnih prihoda na razini kalendarskog mjeseca je od 1. prosinca 2022. do 30. lipnja 2023.

1. **Na koji račun i s kojim podacima za uplatu se uplaćuje višak tržišnih prihoda?**

Za navedeni upit potrebno je obratiti se [Fondu za zaštitu okoliša i energetsku učinkovitost](https://www.fzoeu.hr/hr/kontakt/) (dalje: Fond).

1. **Izdaje li HERA dokument na temelju čega ću izvršiti uplatu Fondu?**

HERA ne dostavlja obveznicima plaćanja viška tržišnih prihoda obračune i iznose koje su dužni uplatiti.

1. **Što s porezom na dodatnu vrijednost na iznos viška tržišnih prihoda?**

Za odgovor se obratite nadležnom uredu [Porezne uprave](https://www.porezna-uprava.hr/Adresar/Stranice/default.aspx) i/ili [Ministarstvu financija](https://mfin.gov.hr/kontakti/102).

1. **Koju dokumentaciju obveznik koji je proizvođač električne energije treba dostaviti HERA-i?**

Za većinu slučajeva dovoljno je dostaviti ugovore o otkupu električne energije, izdane račune otkupljivaču električne energije te dokumente o uplati Fondu. HERA može tražiti dodatne podatke i dokumente.

Potrebno je dostaviti strukturirane podatke za obračunska mjerna mjesta obuhvaćena obračunom viška tržišnih prihoda u sljedećoj tablici, ili u Excel dokumentima u sljedećim točkama:

1. [Excel tablica](https://www.hera.hr/hr/docs/SEE/Tablica_OMM_P.xlsx) za subjekta koji ima samo obračunska mjerna mjesta u statusu proizvođača,
2. [Excel tablica](https://www.hera.hr/hr/docs/SEE/Tablica_OMM_K.xlsx) za subjekta koji ima samo obračunska mjerna mjesta u statusu kupca s vlastitom proizvodnjom,
3. [Excel tablica](https://www.hera.hr/hr/docs/SEE/Tablica_OMM_PK.xlsx) za subjekta koji ima obračunska mjerna mjesta u statusu proizvođača i u statusu kupca s vlastitom proizvodnjom,
4. ako je stranci potrebna dorada Excela, može ju zatražiti putem e-adrese uredba1854@hera.hr.

| **Oznaka** | **Obračunski interval** | **A** | **B** | **C = max((A/B – 180)·B; 0)** |
| --- | --- | --- | --- | --- |
| **Prihodiod svih OMM-ova, [€]** | **Količina energijeod svih OMM-ova, [MWh]** | **Višak tržišnih prihoda, [€]** |
| 1. | prosinac 2022. |  |  |  |
| 2. | siječanj 2023. |  |  |  |
| 3. | veljača 2023. |  |  |  |
| 4. | ožujak 2023. |  |  |  |
| 5. | travanj 2023. |  |  |  |
| 6. | svibanj 2023. |  |  |  |
| 7. | lipanj 2023. |  |  |  |
| 8. | Ukupno (1.+2.+3. +4.+5.+6.+7.) |  |  |  |

1. **Računa li se višak tržišnih prihoda za obračunsko mjerno mjesto u statusu kupca s vlastitom proizvodnjom jednako kao za obračunsko mjerno mjesto u statusu proizvođača električne energije?**

Ne, računa se različito u odnosu na obračunsko mjerno mjestu u statusu proizvođača električnom energijom.

Kupci s vlastitom proizvodnjom obveznici su plaćanja viška tržišnih prihoda za dio energije koji je razlika između preuzete i predane energije u mrežu na razini kalendarskog mjeseca.

Struktura podatka za kupca s vlastitom proizvodnjom je u sljedećoj tablici.

Tako izračunatu količinu energije (stupac C) i prihode (stupac D) treba pribrojati odgovarajućim stupcima u gornju tablicu iz točke 5.

| **Obračunski interval** | **A** | **B** | **C=B-A** | **D** |
| --- | --- | --- | --- | --- |
| **Količina isporučene električne energije iz OMM-a, [MWh]** | **Količina preuzete električne energije u OMM, [MWh]** | **Razlika između predane i preuzete električne energije iz OMM-a [MWh]** | **Prihodi od razlike između predane i preuzete električne energije iz OMM-a [€]** |
| prosinac 2022. |  |  |  |  |
| siječanj 2023. |  |  |  |  |
| veljača 2023. |  |  |  |  |
| ožujak 2023. |  |  |  |  |
| travanj 2023. |  |  |  |  |
| svibanj 2023. |  |  |  |  |
| lipanj 2023. |  |  |  |  |

1. **Kako mogu znati u kojoj nalazi li mi se obračunsko mjerno mjesto u kategoriji proizvođač ili u kategoriji kupac s vlastitom proizvodnjom?**

Može se zatražiti informacija od HERA-e (uredba1854@hera.hr).

1. **Hoću li od HERA-e dobiti povratnu informaciju o dostatnosti dostavljene dokumentacije?**

Ako je dokumentacija nepotpuna, HERA će stranku pozvati na dopunu dokumentacije.

Ako je dokumentacija dostatna, HERA će utvrđeni iznos viška tržišnih uključiti u izvješće koje dostavlja Fondu.

1. **Trebam li dostaviti dokumentaciju ako sam obveznik kojemu je višak tržišnih prihoda jednak 0,00 €?**

Da, potrebno je dostaviti dokumentaciju kojom se dokazuje iznos viška tržišnih prihoda pa tako i iznos od 0,00 €.

1. **Jesam li obveznik plaćanja viška tržišnih prihoda ako mi nijedna elektrana nema snagu veću od 100 kW, a zbirno imaju više od 100 kW?**

Ovisi od slučaja do slučaja. Ako je zbroj snaga svih obračunskih mjernih mjesta u statusu proizvođača električne energije veći od 100 kW, onda je subjekt obveznik plaćanja viška tržišnih prihoda.

Npr., ako subjekt ima devet elektrana po 10 kW i jednu od 11 kW, tada ima ukupnu snagu od 101 kW i obveznik je plaćanja viška tržišnih prihoda za svako od tih obračunskih mjernih mjesta.

Posebno se gledaju obračunska mjerna mjesta u statusu kupca s vlastitom proizvodnjom. Tada je subjekt obveznik plaćanja viška tržišnih prihoda ako mu je snaga takvih obračunskih mjernih mjesta veća od 500 kW.

Pritom se, prihodi i proizvodnja s obračunskih mjernih mjesta za koja je sklopljen ugovor s HROTE-om ne uzimaju u obzir kod izračuna viška tržišnih prihoda.

1. **Jesam li obveznik plaćanja viška tržišnih prihoda ako sam električnu energiju isporučivao u manjem dijelu obračunskog razdoblja?**

Da, čak i u slučaju ako se električna energija isporučivala u posljednjim danima lipnja 2023.

1. **Što ako sam na temelju *Uredbe o Zakonu o hitnoj intervenciji za rješavanje pitanja visokih cijena električne energije („Narodne novine“, broj 156/22)* već dostavio dokumentaciju?**

Na temelju navedene Uredbe nije bilo potrebno platiti višak tržišnih prihoda za prosinac 2022., stoga je potrebno dostaviti izračun viška tržišnih prihoda i dokumentaciju za prosinac 2022. i uplatu za prosinac 2022.

Osim toga, ako stranka smatra da je dostavila sve potrebno za primjenu *Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije (Narodne novine, br. 71/23)* o tome treba dostaviti informaciju HERA-i.

1. **Što u slučaju kada smatram da sam pogrešno identificiran kao obveznik plaćanja viška tržišnih prihoda?**

Možete se obraditi HERA-i (uredba1854@hera.hr)

29. rujna 2023.